
GLAVA  V. 

Obred,  kojim  se  služi  sakra- 
menat  ženidbe 

Župnik ,  koji  će  pribivati  ženidbi, 
ovrsi  navještaje  uzastopce  na  tri  ne¬ 
djelje  ili  na  tri  zapovijedana  blagda¬ 
na.  Ako  se  ne  protivi  nikakva  za¬ 
konita  zapreka,  obuće  župnik  kotu , 
metne  bijelu  stolu,  uzme  barem  jed¬ 
noga  klerika  isto  tako  obučena  u 
kotu,  da  mu  nosi  knjigu  i  posudu 
s  blagoslovljenom  vodom  i  skropilom 
te  barem  pred  dva  svjedoka  drži 
kratki  govor  muškarcu  i  ženskoj , 
koji  stoje  pred  oltarom.  A  dolikuje, 
da  ih  počaste  svojom  nazočnošću 
roditelji  ili  rođaci.  Župnik  ih  pouči 
o  dostojanstvu  ovoga  sakramenia  i 
dužnostima .  koje  izviru  iz  njega, 
ovim  ili  sličnim  riječima. 

Kršćanski  zaručnici! 

Eto  vas  pred  žrtvenikom  Božjim, 
da  se  vežete  svetim  sakramentom  ze- 
nidbe.  Taj  sakramenat  je,  po  riječima 
sv.  Pavla,  »velika  tajna«,  jer  je  on 
slika  onoga  divnog  sjedinjenja,  kojim 
je  Krist  Gospodin  združen  sa  svo¬ 
jom  Crkvom.  Samo  jedan  je  Krist  i 
jedna  Crkva  —  jedan  muz  1  jedna 
žena.  Sjedinjenje  Krista  i.  Grkve 
puno  je  milosti  —  sjedinjenje  muza 
1  žene  po  ovom  sakramentu  donosi 
im  izobilje  milosti.  Krist  je  nerazdru- 
živo  vezan  s  Crkvom  muz  je  ne- 
razdruživo  vezan  sa  ženom.  Krist  je 
glava  Crkvi  —  muž  Je  glava  ženi. 
Krist  i  Crkva  dišu  istim  duhom  1 
muž  i  žena  treba  da  su  istoga  duha. 
Krist  ne  ostavlja  Crkve  i  Crkva  je 
njemu  vjerna  —  tako  treba  da  su  1 
muž  i  žena  jedno  dragomu  vjerni. 

Eto,  koliko  uzdiže  i  veže  ženidba 
kršćanska  one,  koji  je  sklapaju! 


u  starom  zavjetu  nije  ženidba  bila 
sakramenat,  pa  ipak  su  je  pobožni 
Izraelci  držali  za  veliku  svetinju. 
»Mi  smo  djeca  svetaca  i  ne  smijemo 
se  združiti  kao  pogani«,  rekao  je 
mladi  Tobija  Sari,  s  kojom  se  netom 
vjenčao.  A  arkanđeo  Rafael  pouči 
Tobiju,  da  đavo  ima  moč  nad  oni¬ 
ma,  »koji  stupaju  u  ženidbu  tjerajući 
Boga  iz  svog  srca  i  misli  i  predaju 
se  strasti  kao  nerazumne  životinje«. 
Stoga  mladi  Tobija  moli  prije  nego 
će  započeti  ženidbeni  život:  »Gospo¬ 
dine  Bože  naših  otaca,  ti  znaš,  da 
ne  uzimam  žene  radi  strasti,  već  od 
same  želje,  da  ostavim  djecu,  koja  će 
blagosivati  ime  tvoje.« 

Ako  je  tako  shvaćao  ženidlbu  pra¬ 
vednik  staroga  zavjeta,  kako  istom 
treba  da  je  shvaćaju  kršćanski  su¬ 
pruzi,  kojih  ženidba  predočuje  vezu 
Krista  i  Crkve! 

Čuvajte  dakle  brižljivo  velike 

milosti,  koje  će  vam  sad  Svevišnji 
dati.  Samo  s  njima  će  vaša  ženidba 
biti  sretna.  Jer  vama  se  ovaj  čas 
čini  ženidbeni  život  pun  ruža,  no 
doći  će  vrijeme,  u  koje  će  se  uz  ruže 
pokazati  i  trnje.  Ne,  ženidba  ne 
uklanja  križeva,  što  ih  je  nositi  sva¬ 
komu  čovjeku,  ona  ima  štoviše  1 
svojih  posebnih  teškoća.  No  ona  do¬ 
nosi  milosti,  da  se  lakše  izvrše 
mučne  dužnosti,  da  se  oslade  gor¬ 
čine. 

Da  te  milosti  vazda  očuvate,  pri¬ 
majte  nada  sve  Često  svetu  pričest. 
Tu  je  Onaj.  koji  će  vas  bez  pre¬ 
stanka  opsipalti  novim  milostima. 
On  će  vazda  oplemenjivati  i  posve¬ 
ćivati  vašu  ljubav,  on  će  vam  davati 
jakosti,  da  živite  u  slozi,  da  opraštate 
jedno  drugomu  nedostatke,  da  str¬ 
pljivo  podnesete  svaki  križ,  da  osta¬ 
nete  do  smrti  vjerni  jedno  drugomu, 
da  djecu,  koju  vam  Bog  dade,  svo- 

jim  primjerom  i  riječju  odgojite  za 
pravu  djecu  Božju.  Tad  će  u  vašoj 
kuci  doista  vladati  Krist  Kralj, 
cvast  će  u  njoj  vrline  nalik  na  vrline 
kućice  nazaretske,  imat  ćete  mir  i 
blagoslov  Božji  i  blagosivat  ćete  -po 
sve  vjekove  čas,  u  koji  ste  se  združili 
ovim  svetim  sakramentom.  To  vam 
od  srca  želim  i  molim.  Amen. 

Kad  župnik  svrši  govor ,  kleknu 
zaručnici  na  stubama  oltara ,  i  žup¬ 
nik  ih ,  svako  napose ,  pučkim  jezikom 
ovako  pita ,  da  li  pristaju  na  ženidbu: 

1  to  neka  najprije  pita  zaručnika: 
I.  hoćeš  li  uzeti  ovdje  nazočnu  I.  za 
svoju  zakonitu  ženu  po  običaju  svete 
majke  Crkve? 

Zaručnik  neka  odgovori:  Hoću. 

2.  Odmah  potom  neka  pita  sveće¬ 
nik  zaručnicu:  I.  hoćeš  li  uzeti  ovdje 
nazočnoga  I.  za  svoga  zakonitog 
muža  po  običaju  svete  majke  Crkve? 

Zaručnica  nek  odgovori:  Hoću. 

A  nije  dosta ,  da  privoli  jedno , 
nego  to  mora  učiniti  oboje ,  i  to  rije¬ 
čima,  ako  mogu  govoriti ,  a  ako  ne 
mogu ,  istovetnim  znakovima.  To 
treba  da  učine  ili  sami  ili  po  zamje¬ 
niku. 

A  kad  svećenik  vidi,  da  zaručnici 
uzajamno  privoljuju ,  neka  im  naredi , 
da  dadu  jedno  drugomu  desnu  ruku, 
pa  neka  združene  im  ruke  ovije 
svojom  stolom ,  postavi  nad  ruke 
svoju  desnicu  i  rekne :  Ja  vas  .zdru- 
žujem  u  ženidbu.  U  ime  Oca  i  Sina 
©  i  Duha  Svetoga.  Amen. 

U  mješovitim  ženidbama  ne  pravi 
znaka  kriza  nad  zaručnicima. 

Poslije  neka  ih  poškropi  blagoslov¬ 
ljenom  vodom. 

Odmah  potom  nek  blagoslovi  pr¬ 
stene  govoreći: 

R.  Pomoć  je  naša  u  imenu  Go¬ 
spodina. 

O.  Koji  stvori  nebo  i  zemlju. 

R.  Gospodine,  usliŠi  molitvu  moju„ 

O.  I  vapaj  moj  k  tebi  da  dođe. 

R.  Gospodin  s  vama. 

O.  I  s  duhom  tvojim. 

Pomolimo  se.  Molitva. 

Blago  ©  slovi,  Gospodine,  ove 
prstene,  što  ih  mi  u  tvoje  ime  blago 
šivamo,  da  oni,  koji  ih  budu  nosili, 
očuvaju  potpunu  vjernost  jedno 
drugomu,  ustraju  u  miru  i  vršenju 
volje  tvoje  i  vazda  žive  u  uzajamnoj 
ljubavi.  Po  Kristu  Gospodinu  našem. 

O.  Amen. 

3.  Zatim  poškropi  svećenik  prste - 
?ie  blagoslovljenom  vodom.  A  za¬ 
ručnik  primi  prsten  iz  svećenikove 
ruke  i  natakne  ga  zaručnici  na  pr- 
stenjak  lijeve  ruke ,  i  opet,  zaručnica 
primi  prsten  iz  svećenikove  ruke  1 

natakne  ga  zaručniku  na  prstenjak 
lijeke  ruke ,  dok  svećenik  govori : 

U  ime  Oca  i  Sina  i  Duha  Sve¬ 
toga.  Amen. 

U  mješovitim  se  ženidbama  pr¬ 
steni  ne  blagosivaju  i  zaručnici  daju 
jedno  drugomu  neblago slovi jene  pr¬ 
stene.  Isto  se  tako  na  riječi:  U  ime 
Oca  ...  ne  pravi  rukom  znak  kriza. 

Nato  neka  svećenik  odmah  doda 
(i  u  mješovitim  ženidbama ): 

R.  Potvrdi  ovo,  Bože,  što  si  izveo 
u  nama. 

O.  Od  svetoga  hrama  tvojega, 
koji  je  u  Jeruzalemu. 

Gospodine,  smiluj  se.  Kriste,  smi- 
luj  se.  Gospodine,  smiluj  se. 

Oče  naš  tiho  do 

R .  I  ne  uvedi  nas  u  napast. 

O.  Nego  izbavi  nas  od  zla. 

R.  Spasi  sluge  svoje. 

O.  Bože  moj,  koji  se  ufaju  u  te. 

R .  Pošalji  im,  Gospodine,  pomoć 
iz  svetišta. 

O.  I  brani  ih  sa  Siona. 

R.  Budi  im,  Gospodine,  jaka  tvrđa. 

O.  Protiv  neprijatelja. 

R.  Gospodine,  usliši  molitvu  moju. 

O.  I  vapaj  moj  k  tebi  da  dođe. 

R.  Gospodin  s  vama. 

O.  I  s  duhom  tvojim. 

Pomolimo  se.  Molitva. 

Pogledaj,  molimo,  Gospodine,  na 
ove  službenike  svoje  i  dobrostivo 
štiti  uredbu  svoj-u,  koju  si  dao  za 
umnožavanje  ljudskoga  roda,  te  ove, 
koje  sam  združuješ,  svojom  pomoći 
očuvaj.  Po  Kristu  Gospodinu  našem. 
O.  Amen. 

4.  Kad  se  to  svrsi ,  neka  svećenik 
prema  običaju  u  našoj  nadbiskupiji 
pozove  mladence,  da  stave  tri  prsta 
desne  ruke  na  raspelo ,  pa  se  zakune 

svako  od  njih  napose ,  najprije  ženik 
onda  nevjesta. 

Svećenik  se  okrene  k  ženiku  i  taj 
se  zaklinje: 

Tako  mi  pomogao  Bog, 

Blažena  Djevica  Marija 
I  svi  sveci  Božji, 

Da  ovdije  nazočnu  N.  ljubim 
I  nju  za  svoju  zakonitu  ženu  uzi¬ 
mam 

Po  naredbi  Božjoj 
I  po  običaju  svete  matere  Crkve, 

I  da  nje  nikada  ne  ću  ostaviti 
Do  svoje  ili  njezine  smrti. 

Tako  mi  pomogao  Bog, 

Blažena  Djevica  Marija 
I  svi  sveci  Božji! 

U  ime  Oca  0  i  Sina  i  Duha 
Svetoga.  Amen. 

Svećenik  se  okrene  k  nevjesti  i 
ona  se  zaklinje: 

Tako  mi  pomogao  Bog, 

Blažena  Djevica  Marija 
I  svi  sveci  Božji, 

Da  ovdje  nazočnoga  N.  ljubim 
I  njega  za  svojega  zakonitoga  muža 
uzimam 

Po  naredbi  Božjoj 
I  po  običaju  svete  matere  Crkve, 

I  da  njega  nikada  ne  ču  ostaviti 
Do  svoje  ili  njegove  smrti. 

Tako  mi  pomogao  Bog, 

Blažena  Djevica  Marija 
I  svi  sveci  Božji! 

U  ime  Oca  i  Sina  i  Duha 
Svetoga.  Amen.  i 

Svakomu  od  njih ,  čim  se  koje  za¬ 
bune,  dade  odmah  križ,  da  ga  po -  | 

ljubi. 

Zatim  poškropi  mladence  blago¬ 
slovljenom  vodom  križajući  i  go¬ 
voreći: 

Mir  i  blagoslov  Boga  svemogućega 
Oca  i  Sina  ©  i  Duha  Svetoga  sasao 
na  vas  i  ostao  vazda.  O.  Amen. 

Napokon  kaže: 

Idite  u  miru  i  Gospodin  bio  vazda 
s  vama. 

O.  Amen. 

5.  Sve  to  tako  biva  i  čini  se  u 
drugoj  i  daljnim  ženidbama.  ^ 

6.  Kad  se  vise  njih  skupa  vjencava, 
primi  najprije  župnik  privoljenje  po 
jedinih  i  vjenča  po  propisu  pojeaine, 
reče  pojedincima:  Ja  vas  združujem 
u  ženidbu  i  t.  d.,  isto  tarzo  primi  o 
svakoga  napose  zakletvu,  a  blagoslov 
prstenja  i  drugi  blagoslovi  govore 
se  u  množini  jeđamput. 

7.  Kad  se  svrsi,  treba  li  blagoslo¬ 
viti  ženidbu,  neka  župnik  služi  Misu 
za  zaručnika  i  zaručnicu,  kako  je  u 
Rimskom  Misalu.  A  treba  da  se  drži 
svega,  sto  se  ondje  propisuje.  Župnik 

neka  nastoji ,  da  mladenci  dobiju  taj 
blagoslov.  On  im  se  može ,  i  posto 
su  već  dugo  živjeli  u  ženidbi ,  dati 
no  samo  u  Misi,  izvan  zabranjenoga 
vremena,  osim  da  Ordinarij  i  u  to 
vrijeme  dopusti  (C.  ].  C.  can .  iioi 
S  i ,  1108.  §  2,  3,  1143 1102.  §  2.) 
pa  ako  žena  nije  udovica,  koja  je 
bila  blagoslovljena  već  u  prvoj  že¬ 
nidbi,  i  ako  ženidba  nije  mješovita. 

8.  Kad  se  vjenčanje  svrsi,  neka  žu¬ 
pnik  ili  njegov  zamjenik  napise  sto 
prije  u  Matici  vjenčanih  imena  že- 
nidbenih  drugova  i  svjedoka ,  mjesto 
i  dan  vjenčanja  i  drugo  prema  propi¬ 
sanom  obrascu.  T 0  mu  je  učiniti  i 
kad  bi  ženidbi  pribivao  drugi  sveće¬ 
nik,  kojega  je  delegirao  on  ili  Ordi¬ 
narij. 

Osim  toga  neka  župnik  zabilježi  u 
Maticu  krstenih,  da  je  ženidbeni  drug. 
tad  i  tad  sklopio  ženidbu  u  njegovoj 
župi.  Ako  li  je  ženidbeni  drug  krsten 

drugdje,  neka  župnik,  kod  boga  je 
sklopljena  ženidba,  sam  ili  po  biskup¬ 
skoj  kuriji  obavijesti  o  vjenčanju  žu¬ 
pnika,  gdje  je  vjenčam  bio  krsten, 
da  se  ženidba  upise  u  Maticu  ier- 
štenih . 


Za  mladence  drugoga  jezika 

1.  Njemački 

Kad  župnik  svrši  govor,  kleknu 
zaručnici  na  stubama  oitara  i  zupn 
ih,  svako  napose ,  pučkim  jezikom 
ovako  pita ,  da  li  pristaju  na  ženidbu. 

I  to  najprije  neka  pita  zaručnika. 

N.  Willst  du  die  hier  gegenwar- 
tige  N.  nach  dem  Gebrauche  der  hei- 
ligen  Kirche  zu  deiner  rechtmassigen 
Ehegattin  nehmen? 

Zaručnik  neka  odgovori :  Ja,  icn 
will  es. 


